wickkiey/tamil-wikipedia-chunked huggingface dataset:
# அசைல் தொகுதி

## வேதிவினையின் போக்குகள்

ஐந்து முக்கிய வகையான அசைல் வழிப்பொருள்கள் உள்ளன. அமில ஆலைடுகள் கருக்கவர் பொருள்களோடு விரைந்து வேதிவினையாற்றுகின்றன, அதைத் தொடர்ந்து அமில நீரிலிகள், எசுத்தர்கள் மற்றும் அமைடுகள் உள்ளன. கார்பாக்சிலேட்டு அயனிகள் அடிப்படையில் கருக்கவர் பொருள்கள் பதிலீட்டு வினையில் ஈடுபடுவதில்லை. ஏனெனில், அவை எந்த வெளியேறும் தொகுதியையும் கொண்டிருக்கவில்லை. இந்த ஐந்து வகை சேர்மங்களின் வினைத்திறன் ஒரு பரந்த வரம்பை உள்ளடக்கியது-அமில குளோரைடுகள் மற்றும் அமைடுகளின் ஒப்பீட்டு வினை விகிதங்கள் 10<sup>13</sup> காரணி மூலம் வேறுபடுகின்றன.  
:  
அசைல் வழித்தோன்றல்களின் வினைத்திறனைத் தீர்மானிப்பதில் ஒரு முதன்மையான காரணி ஒரு தொகுதியானது வெளியேறிச் செல்லும் திறனைப் பொறுத்ததாகும். இது அமிலத்தன்மையோடு தொடர்புடையது. வலிமையான காரங்களை விட வலிமை குறைந்த காரங்கள் சிறப்பான விடுபடும் தொகுதிகளைக் கொண்டுள்ளன. வலிமையான இணை அமிலத்தைக் கொண்ட ஒரு சேர்மமானது (எ.கா-ஹைட்ரோகுளோரிக் அமிலம்) வலிமை குறைந்த இணை அமிலத்தைக் கொண்ட அமிலத்தை(எ.கா-அசிட்டிக் அமிலம்) விட சிறந்த விடுபடும் குழுவாக இருக்கம். ஆகவே அசிட்டேட் அயனியை விட குளோரைடு அயனி ஒரு சிறந்த வெளியேறும் குழுவாகும். அட்டவணை காட்டுவது போல், வெளியேறும் குழுவின் காரத்தன்மை அதிகரிக்கும் போது கருக்கவர் பொருள்களை நோக்கிய அசைல் சேர்மங்களின் வினைத்திறன் குறைகிறது.
| அசிட்டைல் குளோரைடு | −7 |  |
| --- | --- | --- |
| அசிட்டிக் நீரிலி | 4.76 |  |
| ஈத்தைல் அசிட்டேட் | 15.9 |  |
| அசிட்டமைடு | 38 |  |
| அசிட்டேட் எதிரயனி | N/a | N/a |  
அசைல் சேர்மங்களின் வினைத்திறனை தீர்மானிப்பதில் பங்கு வகிக்கும் மற்றொரு காரணி ஒத்ததிர்வு ஆகும். அமைடுகள் இரண்டு முக்கிய ஒத்ததிர்வு வடிவங்களை வெளிப்படுத்துகின்றன. கார்பனைல் கார்பனுக்கும் அமைடு நைட்ரஜனுக்கும் இடையிலான அமைடு பிணைப்பு குறிப்பிடத்தக்க இரட்டைப் பிணைப்புத் தன்மையைக் கொண்டிருப்பதால், இவை இரண்டும் ஒட்டுமொத்த கட்டமைப்பிற்கு முக்கிய பங்களிப்பாளர்களாக உள்ளன. ஒரு அமைடு பிணைப்பைச் சுற்றிச் சுழற்றுவதற்கான ஆற்றல் தடை 75-85 கிலோஜுல்/மோல் (18-20 கிகலோரி/மோல்) ஆகும். இது சாதாரண ஒற்றைப் பிணைப்புகளுக்குக் காணப்பட்ட மதிப்புகளை விட மிகப் பெரியது. எடுத்துக்காட்டாக, ஈத்தேனில் உள்ள C-C பிணைப்பு 12 கிலோஜுல்/மோல் (3 கிகலோரி/மோல்) என்ற ஆற்றல் தடையை மட்டுமே கொண்டுள்ளது. ஒரு கருக்கவர் பொருள் தாக்குதல் நிகழ்ந்தவுடன் ஒரு நான்முகி வடிவ இடைநிலைப் பொருள் உருவானவுடன், ஆற்றல் ரீதியாக சாதகமான ஒத்ததிர்வு விளைவு இழக்கப்படுகிறது. அமைடுகள் ஏன் குறைந்த வினைத்திறன் உடைய அசைல் வழித்தோன்றல்களில் ஒன்றாகும் என்பதை விளக்க இது உதவுகிறது.  
எசுத்தர்கள் அமைடுகளை விட குறைவான ஒத்ததிர்வு நிலைத்தன்மையாக்கலை வெளிப்படுத்துகின்றன, எனவே ஒரு நான்முகி இடைநிலை உருவாக்கம் மற்றும் அடுத்தடுத்த ஒத்ததிர்வு இழப்பு ஆகியவை ஆற்றல் ரீதியாக சாதகமற்றவை அல்ல. நீரிலிகள் இன்னும் வலிமை குறைந்த ஒத்ததிர்வு நிலைத்தன்மையாக்கலை அனுபவிக்கின்றன, ஏனெனில் ஒத்ததிர்வானது இரண்டு கார்பனைல் தொகுதிகளுக்கு இடையில் பிரிக்கப்பட்டுள்ளது, மேலும் எசுத்தர்கள் மற்றும் அமைடுகளை விட அதிக வினையாற்றுகின்றன. அமில ஆலைடுகளில், மிகக் குறைந்த ஒத்ததிர்வு காணப்படுகிறது, எனவே ஒரு நான்முகி வடிவ இடைநிலையை உருவாக்குவதற்கான ஆற்றல் இழப்பு சிறியது. அமில ஆலைடுகள் ஏன் அதிக வினையாற்றும் அசைல் வழித்தோன்றல்கள் என்பதை விளக்க இது உதவுகிறது.
# அசைல் தொகுதி

## சேர்மங்கள்

அசிடைல் குளோரைடு (CH<sub>3</sub>COCl)) மற்றும் பென்சாயில் குளோரைடு போன்ற (C<sub>6</sub>H<sub>5</sub>COCl) அசைல் குளோரைடுகள் நன்கு அறியப்பட்ட அசைல் சேர்மங்களாகும். அசைலியம் நேர்மின் அயனிகளின் ஆதாரங்களாகக் கருதப்படும் இந்தச் சேர்மங்கள், பல்வேறு அடி மூலக்கூறுகளுடன் அசைல் தொகுதிகளை இணைப்பதற்கான நல்ல வினைப்பொருள்களாகும். அமைடுகள் (**RC(O)**NR′<sub>2</sub>)மற்றும் எசுத்தர்கள் (**RC(O)**OR′) ஆகியவை அசைல் சேர்மங்களின் வகைப்பாடுகள் ஆகும்.
# மன்மாட்

**மன்மாட்** (*Manmad*) ( இந்தியாவின் மகாராட்டிரம் மாநிலத்தின் நாசிக் மாவட்டத்தில் உள்ள மன்மாட் வருவாய் வட்டத்தின் நிர்வாகத் தலைமையிடமும், நகராட்சியும் ஆகும். மன்மாட் நகரம், மாவட்டத் தலைமையிடமான நாசிக்கிற்கு வடகிழக்கே 87.8 கிலோமீட்டர் தொலைவிலும்; மாநிலத் தலைநகரம் மும்பைக்கு வடகிழக்கே 252.9 கிலோ மீட்டர் தொலைவிலும் உள்ளது.
இந்நகரம் கடல்மட்டத்திலிருந்து 580 மீட்டர் (1902&nbsp;அடி) உயரத்தில் அமைந்துள்ளது.  
மன்மாட் நகரத்தில் இந்திய உணவுக் கழகத்தின் பெரிய அளவிலான தானியக் கிட்டங்கிகள் உள்ளது.மேலும் பாரத பெட்ரோலியம் மற்றும் இந்தியன் ஆயில் கார்பரேசன் நிறுவனங்களின் அலுவலகங்கள் உள்ளது. இந்நகரத்தில் சீக்கியர்களின் குருத்துவார் அமைந்துள்ளது.
மத்திய ரயில்வேயின் பனிமனை மன்மாட் நகரத்தில் உள்ளது.
பாரத பெட்ரோலியம் நிறுவனம் மன்மாட் நகரத்தில் பெட்ரோலியப் பொருட்களை இருப்பில் வைத்து கொள்வதற்கு, நிலத்தடி சேமிப்பு கிட்டங்கி வசதிகள் கொண்டுள்ளது.
# மன்மாட்

## போக்குவரத்து

### மன்மாட் தொடருந்து நிலையம்

மும்பை, பூசாவல், தௌந்து, புனே, ஐதராபாத், திருப்பதி, பெங்களூர், கொங்கண் பகுதிகளை இணைக்கும் இருப்புப் பாதையில் மன்மாட் சந்திப்பு தொடருந்து நிலையம் உள்ளது..
# மன்மாட்

## மக்கள் தொகை பரம்பல்

2011ஆம் ஆண்டின் இந்திய மக்கள் தொகை கணக்கெடுப்பின்படி 29 வார்டுகள் மற்றும் 16,077 குடியிருப்புகள் கொண்ட மன்மாட் நகரத்தின் மக்கள் தொகை 80,058 ஆகும். அதில் 40,816 ஆண்கள் மற்றும் 39,242 பெண்கள் உள்ளனர். இதன் மக்கள் தொகையில் பட்டியல் உள்ளனர். மக்கள் தொகையில் 6 வயதிற்குட்பட்ட குழந்தைகள் 12% வீதம் உள்ளனர். பாலின விகிதம் 1000 ஆண்களுக்கு 961 பெண்கள் வீதம் உள்ளனர். சராசரி எழுத்தறிவு 89.8% ஆக உள்ளது. பட்டியல் சமூகத்தவர்கள் மற்றும் பட்டியல் பழங்குடிகள் முறையே 21,331 மற்றும் 4,022 ஆக உள்ளனர். இந்து சமயத்தினர் 65.42%, இசுலாமியர் 20.05%, சமணர்கள் 2.56%, பௌத்தர்கள் 8.38%, கிறித்தவர்கள் 2.91%, சீக்கியர்கள் 0.42% மற்றும் பிற சமயத்தினர் 0.27% வீதம் உள்ளனர்.
# சுபான்சூ சுக்லா

**சுபான்சூ சுக்லா** (*Shubhanshu Shukla*) இந்திய விமானப்படையின் பரிசோதனை விமானியாவார். மனிதர்களை விண்ணிற்கு அனுப்பும் இந்தியாவின் ககன்யான் திட்டத்திற்காக தேர்வு செய்யப்பட்ட நான்கு விண்வெளி வீரர்களில் ஒருவராகவும் அறியப்படுகிறார். அமெரிக்காவில் செயல்படும் மனித விண்வெளிப் பயணச் சேவைகள் நிறுவனமான ஆக்சிம் விண்வெளி நிறுவனத்தின் ஆக்சிம்-4 திட்டத்தின் கீழ் 2025 ஆம் ஆண்டு மே மாதத்தில் பன்னாட்டு விண்வெளி நிலையத்திற்குப் பயணிக்க உள்ளார். சுபான்சூ சுக்லாவுடன் போலந்து, அங்கேரி நாடுகளின் வீரர்களும் பயணிக்க உள்ளனர். வான்படையின் தொகுதித் தலைவர் பணியில் இருப்பதால் இவர் குரூப் கேப்டன் என்றும் அழைக்கப்படுகிறார்.  
பல்வேறு காரணங்களால் 6 முறை இந்த பயணம் மாற்றி அமைக்கப்பட்டது. சூன் மாதம் 25-ஆம் தேதி பகல் 12.01 மணிக்கு திட்டமிட்டபடி சுபான்சூ சுக்லா குழு பால்கான்-9 இராக்கெட் மூலமாக பன்னாட்டு விண்வெளி மையத்துக்கு புறப்பட்டனர்.
# சுபான்சூ சுக்லா

## இளமைப்பருவமும் கல்வியும்

சுபான்சூ சுக்லா இந்தியாவின் உத்தர பிரதேச மாநிலம் இலக்னோவைச் சேர்ந்தவராவார். இலக்னோ நகர மாண்டிசோரி பள்ளியில் பள்ளிப் படிப்பை முடித்தார். 1998-ஆம் ஆண்டு கார்கில் போர் நடந்தபோது, இந்திய ஆயுதப் படைகளில் சேர உத்வேகம் பெற்றார். தனது குடும்பத்தினருக்குத் தெரிவிக்காமலேயே, தேசியப் பாதுகாப்பு அகாதமி, கடற்படை அகாதமி தேர்வை எழுதி, தேர்ச்சி பெற்றார். இதன் பிறகு 2005-ஆம் ஆண்டு தேசியப் பாதுகாப்பு அகாதமியில் தரைப்படைப் பயிற்சி மாணவராக அடிப்படைப் பயிற்சியினையும் கணினி அறிவியலில் மூன்று ஆண்டு இளநிலை அறிவியல் படிப்பையும் முடித்தார். இதைத் தொடர்ந்து, பறக்கும் பிரிவிற்குத் தேர்ந்தெடுக்கப்பட்டு, வான்படையின் பறக்கும் பயிற்சிக்காக இந்திய விமானப்படை அகாதமியில் சேர்ந்தார். 2006-ஆம் ஆண்டு சூன் மாதத்தில் வான்படை அகாதமியில் பட்டம் பெற்ற பிறகு, இவர் இந்திய வான்படையின் போராளிப் பிரிவில் பறக்கும் அதிகாரியாகப் பதவியில் நியமிக்கப்பட்டார்.
# சுபான்சூ சுக்லா

## இந்திய வான்படையில்

சுபான்சூ சுக்லா போர் விமானத் தலைவரும், அனுபவம் வாய்ந்த பரிசோதனை விமானியுமாவார். எசுயூ-30 எம்கேஐ, எம். ஐ. ஜி-21, எம். ஐ. ஜி-29, இயாகுவார், ஆக்கு, டோர்னியர் 228, ஏன்-32 உள்ளிட்ட பல்வேறு வானூர்திகளில் ஏறத்தாழ 2,000 மணிநேரம் பறந்த அனுபவத்தைக் கொண்டுள்ளார்.
# சுபான்சூ சுக்லா

## இசுரோ விண்வெளி வீரர்

### பயிற்சி

இந்திய மனித விண்வெளிப் பயணத் திட்டத்திற்கான இந்திய விமானப்படையின் கீழ் உள்ள ஓர் அமைப்பான விண்வெளி மருத்துவ நிறுவனம் 2019 ஆம் ஆண்டில் விண்வெளி வீரர் தேர்வுச் செயல்பாட்டில் சுபான்சூ சுக்லாவைச் சேர்த்தனர். பின்னர் 2020 ஆம் ஆண்டில் இவர் இறுதி நான்கு பேரில் ஒருவராகப் பட்டியலிடப்பட்டார். யூரி ககாரின் விண்வெளி வீரர் பயிற்சி மையத்தில் தேர்ந்தெடுக்கப்பட்ட மற்ற மூன்று விண்வெளி வீரர்களுடன் அடிப்படை பயிற்சிக்காக சுபான்சூ சுக்லா உருசிய நாட்டிற்குச் சென்றார். அடிப்படைப் பயிற்சி 2021 ஆம் ஆண்டில் நிறைவடைந்தது. பின்னர் இவர் இந்தியா திரும்பினார். பெங்களூரில் உள்ள விண்வெளி வீரர் பயிற்சி நிலையத்தில் பயிற்சியில் கலந்து கொண்டார். இந்தக் காலகட்டத்தில், பெங்களுர் இந்திய அறிவியல் நிறுவனத்தில் விண்வெளிப் பொறியியலில் தொழில்நுட்ப முதுகலைப் பட்டத்தை முடித்தார்.
# சுபான்சூ சுக்லா

## இசுரோ விண்வெளி வீரர்

### ஆக்சிம்-4 திட்டம்

பன்னாட்டு விண்வெளி நிலையத்திற்கு செல்லவிருக்கும் ஆக்சிம்-4 திட்டத்தின் விமானியாக சுக்லா தேர்ந்தெடுக்கப்பட்டுள்ளார். அமெரிக்க உயிர்வேதியியல் ஆராய்ச்சியாளர் பெக்கி விட்சன் தலைமையில் திட்ட நிபுணர்களான போலந்து/ஐரோப்பிய விண்வெளி முகமை விண்வெளி வீரர் சுலாவோசு உசுனான்சுக்கி-விசுனீவ்சுக்கி மற்றும் அங்கேரிய விண்வெளி வீரர் திபோர் கபு குழுவுடன் சுக்லா இணைகிறார். கூடுதலாக, 1-ஆவது வயோம்நாட்டு குழுவின் சக உறுப்பினரான பிரசாந்த் நாயர், காப்புக் குழு உறுப்பினராக நியமிக்கப்பட்டுள்ளார். நாசா, சுபேசுஎக்சு மற்றும் இசுரோவுடன் இணைந்து நடத்தப்படும் இந்தப் பணி, பன்னாட்டு விண்வெளிப் பயண ஒத்துழைப்பை மேம்படுத்துவதை நோக்கமாகக் கொண்டுள்ளது. வெற்றி பெற்றால், பன்னாட்டு விண்வெளி நிலையத்தைப் பார்வையிட்ட முதல் இந்திய விண்வெளி வீரர் என்ற பெருமையையும், விண்வெளி வீரர் இராகேசு சர்மாவைத் தொடர்ந்து சுற்றுப்பாதையில் உள்ள இரண்டாவது இந்தியர் என்ற பெருமையையும் சுக்லா பெறுவார். இந்தப் பயணத்தில் சுக்லாவிற்காகச் செலவிடப்படும் தொகை ஏறத்தாழ 500 கோடி ரூபாய் என்பதாகக் கூறப்படுகிறது.
# சுபான்சூ சுக்லா

## தனிப்பட்ட வாழ்க்கை

பல் மருத்துவரான காம்னாவை சுபான்சூ சுக்லா திருமணம் செய்து கொண்டுள்ளார். இந்த இணையருக்கு நான்கு வயது மகன் உள்ளார். சுபான்சூவின் தந்தை சம்பு தயாள் சுக்லா ஓய்வு பெற்ற ஓர் அரசு அதிகாரியாவார். அதே நேரத்தில் இவரது தாயார் ஆசா சுக்லா ஓர் இல்லத்தரசி. சுபான்சூ சுக்லா மூன்று உடன்பிறப்புகளில் இளையவர்; இவருடைய அக்கா நிதி, முதுகலை வணிக மேலாண்மை பட்டம் பெற்றுள்ளார். மேலும் இவருடைய மற்றொரு அக்கா சுசி, பள்ளி ஆசிரியராகப் பணிபுரிகிறார். ஓய்வு நேரத்தில், சுபான்சூ சுக்லா உடல் பயிற்சியில் ஈடுபடுவது, அறிவியல் மற்றும் விண்வெளி பற்றிய புத்தகங்களைப் படிப்பது போன்றவற்றை விரும்புவார். அண்மையில் ஓர் அஞ்ஞானவாதியாக அடையாளம் காணப்பட்டாலும், சாதகத்திலும் ஆர்வத்தை வளர்த்துக் கொண்டுள்ளார்.
# இந்தியாவின் அடையாள ஆவணங்கள்

**இந்தியாவின் அடையாள ஆவணங்கள்** (*Identity documents of India*), இந்தியாவில் அரசு சலுகைகளைப் பெறவும், பரிவர்த்தனை மேற்கொள்வதற்கும் அடையாள ஆவணங்கள் அதிகளவில் பயன்படுத்தப்படுகிறது. ஆதார் அடையாள அட்டைக்கு பதிலாக பின்வரும் ஆவணங்கள் தேசிய அடையாள ஆவணமாகப் பயன்படுத்தப்படுகிறது.
# இந்தியாவின் அடையாள ஆவணங்கள்

## இந்தியாவின் தேசிய அடையாள ஆவணங்கள்

- ஆதார் அடையாள அட்டை
- வாக்காளர் அடையாள அட்டை
- இந்திய கடவுச்சீட்டு
- ஆயுஸ்மான் பாரத் மருத்துவக் காப்பீட்டு அடையாள அட்டை
- வெளிநாடு வாழ் இந்தியர்களுக்கான அடையாள அட்டை Ministry of External Affairs of the Republic of India
- இந்திய வம்சாவளியைச் சேர்ந்தவருக்கான அடையாள அட்டை
- நிரந்தர கணக்கு எண்
- இந்திய ஓட்டுநர் உரிமம் (Ministry of Road Transport & Highways (MoRTH) Government of India)
- அரசு குடும்ப அட்டை
- நாடற்ற மக்களுக்கான இந்திய அடையாள அட்டை
- பிறப்புச் சான்றிதழ்
- பள்ளி/கல்லூரி/பல்கலைக்கழக மாற்றுச் சான்றிதழ் (Transfer Certificate)
- அரசு, பொதுத்துறை நிறுவனங்கள், உள்ளாட்சி அமைப்புகள் வழங்கும் சேவை அடையாள அட்டை
- அரசு ஓய்வூதியர் புத்தகம் அல்லது சான்றிதம்
- காப்பீட்டு நிறுவனங்கள் வழங்கும் காப்பீட்டு பத்திரம்
- பட்டியல் சமூகத்தவர் & பட்டியல் பழங்குடியினருக்கான சான்றிதழ்
- தியாகிகள் ஓய்வூதிய அடையாள அட்டை
- அசையாச் சொத்துகள் குறித்த பட்டா, சிட்டா & பத்திர ஆவணங்கள்
- இரயில்வே அடையாள அட்டைகள்
- பள்ளி மாணவர்களுக்கான அடையாள அட்டை
- எரிவாயு இணைப்பு பில்
- வங்கி/அஞ்சலக கணக்குப் புத்தகம்
- ஓய்வூதியர் அடையாள அட்டை
- மாற்றுத் திறனாளிகளுக்கானச் சான்றிதழ்
- திருமணச் சான்றிதழ்
- அரசிதழில் பெயர் மாற்றம் செய்த சான்றிதழ்
- சொத்து வரி & நில வரி செலுத்திய ரசீது
அடையாள ஆவணங்கள் கீழ்கண்ட பல்நோக்கு காரணங்களுகாக பயன்படுத்தலாம்:
- உள்நாட்டு மற்றும் வெளிநாட்டுப் பயணங்கள்
- திறன் பேசிக்கான சிம் கார்டு பெறுவதற்கு
- இந்தியக் கடவுச் சீட்டு பெறுவதற்கு
- மத்திய & மாநில அரசுகளின் உதவிகள் பெறுவதற்கு
- சில சந்தர்ப்பங்களில் சட்ட அமலாக்க அதிகாரிகளால் கேட்கப்படும்போது
# துர்கோட்டு

**துர்கோட்டு** (*Dhurkot*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும். சில நேரங்களில் துல்கோட்டு என்ற பெயராலும் அழைக்கப்படுகிறது.
# துர்கோட்டு

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி துர்கோட்டு கிராமத்தின் மக்கள்தொகை 3673 ஆகும். இம்மக்கள் தொகையில் 1939 ஆண்களும் 1734 பெண்களும் இருந்தனர். கிராமத்தில் மொத்தம் 672 குடும்பங்கள் இருந்தன. துர்கோட்டு கிராமத்தின் அஞ்சல் குறியீட்டு எண் 151213 ஆகும். கிராமம் 971 எக்டேர் பரப்பளவில் பரந்து விரிந்துள்ளது.  
துர்கோட்டு கிராமத்தில் 0-6 வயதுடைய குழந்தைகள் 364 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 9.91% ஆகும். மேலும் இக்கிராமத்தின் சராசரி பாலின விகிதம் 894 ஆகும். இச்சதவீதம் பஞ்சாப் மாநில சராசரியான 895 என்பதைவிடக் குறைவு. மக்கள் தொகை கணக்கெடுப்பின்படி துல்கோட்டின் குழந்தை பாலின விகிதம் 989 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  
பஞ்சாபை விட துர்கோட்டு கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் பஞ்சாபின் 75.84% உடன் ஒப்பிடும்போது 62.19% ஆக இருந்தது. இதில் ஆண்களின் கல்வியறிவு விகிதம் 67.31% ஆகவும், பெண்களின் கல்வியறிவு விகிதம் 56.41% ஆகவும் இருந்தது.
# தானா ரோமானா

**தானா ரோமானா** (*Dana Romana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# தானா ரோமானா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி தானா ரோமானா கிராமத்தின் மக்கள்தொகை 1245 ஆகும். இம்மக்கள் தொகையில் 644 ஆண்களும் 601 பெண்களும் இருந்தனர். தானா ரோமானா கிராமத்தின் அஞ்சல் குறியீட்டு எண் 151203 ஆகும். கிராமம் 434 எக்டேர் பரப்பளவில் பரந்து விரிந்துள்ளது.  
தானா ரோமானா கிராமத்தில் 0-6 வயதுடைய குழந்தைகள் 138 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.08% ஆகும். மேலும் இக்கிராமத்தின் சராசரி பாலின விகிதம் 933 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி தானா ரோமானாவின் குழந்தை பாலின விகிதம் 971 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  
பஞ்சாபை விட தானா ரோமானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் பஞ்சாபின் 75.84% உடன் ஒப்பிடும்போது 61.88% ஆக இருந்தது. இதில் ஆண்களின் கல்வியறிவு விகிதம் 67.94% ஆகவும், பெண்களின் கல்வியறிவு விகிதம் 55.35% ஆகவும் இருந்தது.
# தாக்கோ ரோமானா

**தாக்கோ ரோமானா** (*Daggo Romana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# தாக்கோ ரோமானா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி தாக்கோ ரோமானா கிராமத்தின் மக்கள்தொகை 1420 ஆகும். இம்மக்கள் தொகையில் 750 ஆண்களும் 670 பெண்களும் இருந்தனர். தாக்கோ ரோமானா கிராமத்தின் அஞ்சல் குறியீட்டு எண் 151203 ஆகும். கிராமம் 434 எக்டேர் பரப்பளவில் பரந்து விரிந்துள்ளது.  
தாக்கோ ரோமானா கிராமத்தில் 0-6 வயதுடைய குழந்தைகள் 145 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.21% ஆகும். மேலும் இக்கிராமத்தின் சராசரி பாலின விகிதம் 893 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி தாக்கோ ரோமானா குழந்தை பாலின விகிதம் 883 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  
பஞ்சாபை விட தாக்கோ ரோமானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 71.14% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 76.08% ஆகவும், பெண்களின் கல்வியறிவு விகிதம் 65.61% ஆகவும் இருந்தது.
# குதியாடை

**ஜம்ப் சூட்** என்னும் **குதியாடை** (*Jumpsuit*) என்பது மேல் சட்டையும் கால் சட்டையும் இணைந்த ஒற்றை ஆடையாகும். அசல் ஜம்ப் சூட் ஆடையானது வானூர்திகளில் இருந்து பாராசூட் பொருத்திக் கொண்டு குதிப்பவர்கள் பயன்படுத்தும் ஒற்றை உடையாகும்.  
முதலில் வானூர்தி குதிப்பவர்களுக்காக ஜம்ப்சூட்கள் வடிவமைக்கபட்டன. அதிக உயரத்தில் நிலவும் குளிர்ந்த வெப்பநிலையிலிருந்து உடலைப் பாதுகாக்கவும், கச்சைகள், கொக்கிகள் போன்ற பாராசூட்டுகளுக்கு எவ்வித இடைஞ்சல் தராத பொருட்கள் இல்லாமல் எளிமையாக வடிவமைக்கப்பட்ட ஆடைகளாக இருந்தன. இருப்பினும், இன்று, இந்த ஆடை வேறு பயன்பாடுகளுக்கும் பயன்படுத்தப்படுகிறது.  
ஜம்ப்சூட்டுகள் பொதுவாக எளிமையானவை, இலகுவானவை, அணிய மிகவும் நெகிழ்வானவை என்பதால் இவை வசதியான ஆடைகளாகக் கருதப்படுகின்றன.
# குதியாடை

## ஜம்ப்சூட்டின் வரலாறு

ஜம்ப்சூட் என்பது ஒற்றை உடையாகும். இது உடலில் நன்கு பொருந்துவதாகவும் கைகளையும், கால்களையும் மூடுவதாகவும் உள்ளது. இதன் வரலாறு 1919 வரை செல்கிறது. இது பாராசூட்டிஸ்டுகள் வானூர்திகளில் இருந்து குதிப்பதற்கான உடையாக உருவாக்கப்பட்டது. பாய்லர் சூட் மற்றும் டங்காரிகளும் இதே போன்ற நோக்கத்திற்காகப் பயன்படுத்தப்படுகின்றன. மூன்று பயன்பாட்டு ஆடைகளில் (ஜம்ப்சூட்டுகள், பாய்லர் சூட்டுகள், டங்காரிகள்) ஜம்ப்சூட்டுகளே முதலில் பேசன் உடைகளாக மாறின. காரணம் அதன் மெல்லிய வடிவம்.
ஜம்ப்சூட்.]]
1930களில், ஆடை வடிவமைப்பாளர் எல்சா சியாபரெல்லி பெண்களுக்கான ஜம்ப்சூட்களை வடிவமைக்கத் தொடங்கினார். அவரது வடிவமைப்புகள் ஊரெங்கும் பேசுபொருளாக மாறியது. ஆனால் ஒரு சிலரே இதை உடுத்தினர். பின்னர் 1940களின் நடுப்பகுதியில் விளையாட்டுத் துறையில் இருந்த பெண்களுக்காக அமெரிக்க ஆடை வடிவமைப்பாளர் வேரா மேக்ஸ்வெல்லின் இந்த ஆடைகளை வடிவமைத்தார். அப்போது விளையாட்டுத் துறையில் உள்ள பெண்களிடையே இது பிரபலமானது.  
இரண்டாம் உலகப் போரின் போது, பெண்கள் ஜம்ப்சூட்களை தங்கள் பயன்பாட்டிற்காக அணிந்தனர். 1950களில், போனி காசின் போன்ற அமெரிக்க ஆடை வடிவமைப்பாளர்கள் மாலை நேர ஜம்ப்சூட்களை வடிவமைக்கத் தொடங்கினர். ஆனால் பத்தாண்டுகளுக்குப் பிறகுதான் பகல்நேர மற்றும் மாலை நேர உடைகளாக ஜம்ப்சூட்கள் பிரபலமடைந்தன. இந்த ஜம்ப்சூட் முதன்முதலில் வோக் இதழில் 1964 செப்டம்பரில் வெளியிடப்பட்டது.
ஒரு பாதுகாப்பான ஒற்றை தானிப் பந்தைய உடையில்.]]
1960 களின் பிற்பகுதியும் 1970 களும் ஜம்ப்சூட்டுக்கு மிகவும் முக்கியமான ஆண்டுகளாகும். இவை விளையாட்டு ஆடைகளாகவும், மாலை நேர அலங்கர வடிவமைப்புகளாகவும் ஆயின. ஒவ்வொரு ஆடை வடிவமைப்பாளரின் வடிவமைப்பிலும் ஜம்ப்சூட்கள் இடம் பெற்றன. 1970களில் ஜம்ப்சூட் இருபாலர் ஆடையாக இருந்தது. புகழ்பெற்ற அமெரிக்க வடிவமைப்பாளர் ஜெஃப்ரி பீன் ஜம்ப்சூட் "அடுத்த நூற்றாண்டின் பந்து மேலங்கி" என்று அழைத்தார், ஆனால் அடுத்த தசாப்தத்திற்கு இது பேசனிலிருந்து வெளியேறியது. நிக்கோலஸ் கெஸ்கியர் 2002 ஆம் ஆண்டில் வெவ்வேறு துணிகள் மற்றும் வடிவங்களில் வடிவமைத்து இதை மீண்டும் கொண்டு வர முயன்றார். புதுப்பிக்கப்பட்ட வடிவிலான ஜம்ப்சூட் மீண்டும் பிரபலமடைந்தது.
# குதியாடை

## விமானிகளும் ஓட்டுநர்களும்

விமானிகளும், விண்வெளி வீரர்களும் சில நேரங்களில் தனித்தன்மையான, தீ-தடுப்பு ஜம்ப்சூட்கள் அல்லது விமான உடைகளை அணிகின்றனர். விண்வெளியில் மற்ற வகை ஆடைகள் ஈர்ப்பு விசையற்ற நிலையில் தனித்து மிதக்கவோ, அசையவோ வாய்ப்புள்ளது.  
மோட்டார் பந்தயத்தில் ஓட்டுநர்கள் தீயிலிருந்து தங்களைப் பாதுகாப்பிற்காக ஜம்ப்சூட்களை ( ஃபயர் சூட் என்று அழைக்கப்படுகிறது) அணிகின்றனர். மேலும் ( மோட்டார் சைக்கிள் பந்தய வீரர்களைப் பொறுத்தவரை) சிராய்ப்பிலிருந்து தங்களைக் காக்க தோலாலான ஜம்ப்சூட்டுகளை அணிவார்கள்.
# குதியாடை

## கைதிகள்

அமெரிக்க சிறைச்சாலைகளில் கைதிகளின் சீருடையாக குட்டைக் கை ஜம்ப்சூட்கள் பொதுவாக உள்ளன. கைதி யார், சீர்திருத்த அதிகாரி யார் என்பதை அறிய இந்த ஆடை ஒரு வசதியான வழியாக உள்ளது. பிரகாசமான ஆரஞ்சு நிற சீருடைகள் இன்னும் பயன்பாட்டில் இருந்தாலும், நெட்ஃபிக்ஸ் தொடரான *ஆரஞ்சு இஸ் தி நியூ பிளாக்* தொடரின் செல்வாக்கின் காரணமாக ஆரஞ்சு நிற ஜம்ப்சூட்கள் பிரபலமானதால் சில சிறை நிருவாகங்கள் வேறு நிறங்களுக்கு மாறின. மேலும், அமெரிக்காவில் வண்ணக் குறியீடுகள் கொண்ட சீருடைகள் பொதுவாகப் பயன்படுத்தப்படுகின்றன. அங்கு வெவ்வேறு கைதியின் காவல் நிலை, பாலினம், பாதுகாப்பு அபாய நிலை, ஒழுக்க வரலாறு, தற்போதைய குற்றச்சாட்டுகளின் தீவிரம், கடந்தகால தண்டனைகள் போன்ற சிக்கல்களைக் குறிப்பதாக வெவ்வேறு நிறங்கள் உள்ளன. தப்பியோடும் கைதிகளை துப்புரவு தொழிலாளர்கள், நெடுஞ்சாலைத் தொழிலார்கள் என்று தவறாகப் புரிந்து கொள்ளப்படாமல் இருக்க சில சிறை அமைப்புகள் கோடிட்ட சீருடைகளுக்குத் திரும்பின.
# சேட் சிங் வாலா

**சேட் சிங் வாலா** (*Chet Singh Wala*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# சேட் சிங் வாலா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி சேட் சிங் வாலா கிராமத்தின் மக்கள்தொகை 1212 ஆகும். இம்மக்கள் தொகையில் 630 ஆண்களும் 582 பெண்களும் இருந்தனர். 2020 ஆம் ஆண்டில் மக்கள் தொகை 1305 ஆக உயர்ந்திருந்தது. சேட் சிங் வாலா கிராமத்தின் அஞ்சல் குறியீட்டு எண் 151212 ஆகும். கிராமம் 407 எக்டேர் பரப்பளவில் பரந்து விரிந்துள்ளது.  
சேட் சிங் வாலா கிராமத்தில் 0-6 வயதுடைய குழந்தைகள் 141 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.63% ஆகும். மேலும் இக்கிராமத்தின் சராசரி பாலின விகிதம் 924 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி சேட் சிங் வாலா குழந்தை பாலின விகிதம் 958 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகம் ஆகும்.  
பஞ்சாபை விட சேட் சிங் வாலா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம்65.64% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 73.66% ஆகவும், பெண்களின் கல்வியறிவு விகிதம் 56.92% ஆகவும் இருந்தது.
# புர்ச்சு மசுத்தா

**புர்ச்சு மசுத்தா** (*Burj Masta*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# புர்ச்சு மசுத்தா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி புர்ச்சு மசுத்தா கிராமத்தின் மக்கள்தொகை 735 ஆகும். இம்மக்கள் தொகையில் 401 ஆண்களும் 334 பெண்களும் இருந்தனர். 2020 ஆம் ஆண்டில் மக்கள் தொகை 1531 ஆக உயர்ந்திருந்தது. புர்ச்சு மசுத்தா கிராமத்தின் அஞ்சல் குறியீட்டு எண் 151203 ஆகும். கிராமம் 339 எக்டேர் பரப்பளவில் பரந்து விரிந்துள்ளது.  
புர்ச்சு மசுத்தா கிராமத்தில் 0-6 வயதுடைய குழந்தைகள் 81 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.02% ஆகும். மேலும் இக்கிராமத்தின் சராசரி பாலின விகிதம் 833 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி புர்ச்சு மசுத்தா கிராமத்தின் குழந்தை பாலின விகிதம் 688 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
பஞ்சாபை விட புர்ச்சு மசுத்தா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 71.10% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 78.47% ஆகவும், பெண்களின் கல்வியறிவு விகிதம் 62.46% ஆகவும் இருந்தது.
# பானா

**பானா** (*Bhana*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# பானா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பானா கிராமத்தின் மக்கள்தொகை 3523 ஆகும். இம்மக்கள் தொகையில் 1870 ஆண்களும் 1653 பெண்களும் இருந்தனர். பானா கிராமத்தின் அஞ்சல் குறியீட்டு எண் 151203 ஆகும்.  
பானா கிராமத்தில் 0-6 வயதுடைய குழந்தைகள் 375 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.642% ஆகும். மேலும் இக்கிராமத்தின் சராசரி பாலின விகிதம் 884 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி பானா கிராமத்தின் குழந்தை பாலின விகிதம் 838 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
பஞ்சாபை விட பானா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 64.52% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 68.91% ஆகவும், பெண்களின் கல்வியறிவு விகிதம் 59.58% ஆகவும் இருந்தது.
# பாக்தலா குர்து

**பாக்தலா குர்து** (*Bhagthala Khurd*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# பாக்தலா குர்து

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக்தலா குர்து கிராமத்தின் மக்கள்தொகை 727 ஆகும். இம்மக்கள் தொகையில் 373 ஆண்களும் 354 பெண்களும் இருந்தனர். மொத்தமாக இக்கிராமத்தில் 143 குடும்பங்கள் இருந்தன. பாக்தலா குர்து கிராமத்தின் அஞ்சல் குறியீட்டு எண் 151203 ஆகும். கிராமம் 320 எக்டேர் பரப்பளவில் பரந்து விரிந்துள்ளது.  
பாக்தலா குர்து கிராமத்தில் 0-6 வயதுடைய குழந்தைகள் 97 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 13.34% ஆகும். மேலும் இக்கிராமத்தின் சராசரி பாலின விகிதம் 949 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக்தலா குர்து கிராமத்தின் குழந்தை பாலின விகிதம் 865 ஆகும். இவ்விகிதம் பஞ்சாப் மாநில சராசரியான 846 என்பதை விட அதிகமாகும்.  
பஞ்சாபை விட பாக்தலா குர்து கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 67.30% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 72.27% ஆகவும், பெண்களின் கல்வியறிவு விகிதம் 62.14% ஆகவும் இருந்தது.
# சீக்கிய சமயத்தின் ஐந்து சிம்மாசனங்கள்

**சீக்கியத்தின் ஐந்து சிம்மாசனங்கள்** அல்லது **தக்த்** அல்லது **தக்த்கல்** (*takht*) சீக்கிய சமயத்தின் ஆன்மீக மையம் ஆகும். இந்த ஐந்து சிம்மாசனங்களில் குருத்துவார்கள் அமைந்துள்ளது. இந்த ஐந்து சிம்மாசனங்களில் மூன்று பஞ்சாபிலும், ஒன்று பாட்னாவிலும், மற்றொன்று மகாராஷ்டிரா மாநிலத்தின் நான்தேட் நகரத்திலும் அமைந்துள்ளது.  
முதல் சிம்மாசனத்தை குரு கோவிந்த் சிங் என்பவர் அமிர்தசரஸ் நகரத்தில் உள்ள பொற்கோயில் எனப்படும் ஹர்மந்திர் சாகிப் குருத்துவார் வளாகத்தில் 1609ஆம் ஆண்டில் அகால் தக்த் நிறுவினார். இதுவே சீக்கிய சமயத்தின் தலைமை அதிகாரம் மிக்க சிம்மாசனம் மற்றும் கால்சாவின் தலைமையிடம் ஆகும். இவ்விடத்தில் சீக்கிய தலைமை குரு சீக்கியத்தின் கொள்கை முடிவு, வழக்குகள் மீதான தீர்ப்புகள் மற்றும் இராணுவ நடவடிக்கைகள் தொடர்பான முடிவுகள் அறிவிப்பார்.
# சீக்கிய சமயத்தின் ஐந்து சிம்மாசனங்கள்

## பிற நான்கு சிம்மாசனங்கள்

1. அனந்தபூர் சாகிப் குருத்துவார் - அனந்த்பூர் சாஹிப், ரூப்நகர் மாவட்டம், பஞ்சாப்
1. தம்தமா சாகிபு - பட்டிண்டா மாவட்டம், பஞ்சாப்
1. ஹசூர் சாகிப் குருத்துவார், நான்தேட், மகாராட்டிரம்
1. பாட்னா சாகிப் குருத்துவார் - பாட்னா, பீகார்
# பயண ஒளிப்படவியல்

பாகனில் உள்ள ஒரு அடுக்குத் தூபியின் மீது பறக்கும் வெப்பக் காற்று பலூன். கிறிஸ்டோபர் மைக்கேல் எடுத்த ஒளிப்படம்.]]  
**பயண ஒளிப்படவியல்** *(Travel photography)* என்பது ஒரு வகை ஒளிப்படமாகும், இது ஒரு பகுதியின் நிலப்பரப்பு, மக்கள், கலாச்சாரங்கள், பழக்கவழக்கங்கள் மற்றும் வரலாற்றை ஆவணப்படுத்துவதை உள்ளடக்கியது. அமெரிக்காவின் ஒளிப்படக் கழகம், ஒரு பயண ஒளிப்படத்தை ஒரு படம் என்று வரையறுக்கிறது, அது ஒரு காலம் மற்றும் இடத்தின் உணர்வை வெளிப்படுத்துகிறது, ஒரு நிலம், அதன் மக்கள் அல்லது ஒரு கலாச்சாரத்தை அதன் இயற்கையான நிலையில் சித்தரிக்கிறது, மேலும் எந்த புவியியல் வரம்புகளும் இதில் இல்லை என்று கூறப்படுகிறது.  
பயண ஒளிப்படக் கலை என்பது அது உள்ளடக்கிய உட்பொருளின் அடிப்படையில் மிகவும் வெளிப்படையான ஒன்றாகும். பல பயண ஒளிப்படக் கலைஞர்கள் பயண உருவப்படங்கள், நிலப்பரப்பு அல்லது ஆவணப்படம் ஒளிப்படம் எடுத்தல் மற்றும் பயணத்தின் அனைத்து அம்சங்களையும் படம்பிடிப்பது போன்ற ஒளிப்படக் கலையின் ஒரு குறிப்பிட்ட அம்சத்தில் நிபுணத்துவம் பெற்றவர்கள். இன்றைய பயண ஒளிப்படக் கலை பாணியின் பெரும்பகுதி, நேஷனல் ஜியோகிராஃபிக் போன்ற பத்திரிகைகளில் ஸ்டீவ் மெக்கரி போன்ற ஒளிப்படக் கலைஞர்களின் ஆரம்பகால படைப்புகளிலிருந்து பெறப்பட்டது. இந்த வகையான ஒளிப்படக் கலை, பல்வேறு கிடைக்கக்கூடிய சூழ்நிலைகளில் பல்வேறு வகையான உட்பொருளை படம்பிடிப்பதை உள்ளடக்கியது, எ.கா. குறைந்த ஒளியில் ஒளிப்படம் எடுத்தல், கட்டிடங்கள் மற்றும் நினைவுச்சின்னங்களின் வெளிப்புறங்களில் கிடைக்கக்கூடிய சுற்றுப்புற ஒளியில் ஒளிப்படம் எடுத்தல், சில நேரங்களில் சூழ்நிலைகள் பாதகமாக இருக்கும் தெருக்களில் படம்பிடித்தல், அரிதாக நிகழும் தருணங்களைப் படம்பிடித்தல், நிலப்பரப்புகளைப் படம்பிடிக்கும் போது ஒளியின் மாய வித்தையைப் படம்பிடித்தல் போன்றவை அடங்கும்.
# பியூதாண்டைட்டு

**பியூதாண்டைட்டு** (*Beudantite*) என்பது PbFe<sub>3</sub>(OH)<sub>6</sub>SO<sub>4</sub>AsO<sub>4</sub>என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இரண்டாம் நிலை கனிமமான இக்கனிமம் ஆக்சிசனேற்ற மண்டலங்களில் காணப்படுகிறது. என்ற குறியீட்டால் அடையாளப்படுத்துகிறது.  
பியூதாண்டைட்டு கனிமம் அலுனைட்டு குழுவின் துணைக்குழுவில் உள்ளது. இது பாசுபேட்டு கார்கைட்டின் ஆர்சனேட்டு ஒப்புமையாகும். பியூதாண்டைட்டு செக்னிடைட்டு மற்றும் பிளம்போசரோசைட்டுடன் சேர்ந்து ஒரு திண்ம-கரைசலையும் உருவாக்குகிறது.  
பியூதாண்டைட்டு கனிமம் முக்கோண படிக அமைப்பில் படிகமாகிறது. தகடு, கடுமையான சாய்சதுரப்பிழம்புரு, போலி-கனசதுரம் மற்றும் போலி-கனசதுர எண்முக அமைப்பு உள்ளிட்ட பல்வேறு படிக வடிவங்களில் படிகமாகிறது.  
பியூதாண்டைட்டு கனிமம் கார்மினைட்டு, சிகோரோடைட்டு, மைமெடைட்டு, தசுசெரைட்டு, ஆர்சனியோசிடரைட்டு, பார்மகோசைடரைட்டு, ஒலிவெனைட்டு, பேயில்டோனைட்டு, தஃப்டைட்டு, ஆங்கிள்சைட்டு, செருசைட்டு மற்றும் அசுரைட்டு ஆகிய கனிமங்களுடன் இணைந்து தோன்றுகிறது.
# பியூதாண்டைட்டு

## கண்டுபிடிப்பு

செருமனி நாட்டின் ரைன்லேண்டு-பாலடினேட்டின் வெசுட்டர்வால்டில் உள்ள வைட் அயர்ன் சுபார் மாவட்டத்தில் உள்ள லூயிசு சுரங்கத்தில் 1826 ஆம் ஆண்டு பியூதாண்ன்டைட்டு கனிமம் முதன்முதலில் கண்டுபிடிக்கப்பட்டதுசு பியூதாண்டின் (1787–1850) நினைவாக பியூதாண்ன்டைட்டு என்று பெயரிட்டார்.
# காகேசியன் செப்பர்டு நாய்

**காக்கேசியன் செப்பர்டு நாய்** (*Caucasian Shepherd Dog*) என்பது காக்கேசியா பிரதேச நாடுகளான ஜார்ஜியா, ஆர்மீனியா, அசர்பைஜான், மற்றும் தெற்கு உருசியா பகுதிகளில் உள்ள காக்கேசிய மலைகள் மற்றும் ஸ்டெப்பி புல்வெளிகளில் மேயும் கால்நடைகளை பாதுகாப்பதற்காக வளர்க்கப்படும் உள்ளூர் நாய் இனம் ஆகும். மேலும்
# காகேசியன் செப்பர்டு நாய்

## பண்புகள்

காக்கேசியன் செப்பர்டு நாய் பொதுவாக 45 முதல் 70 கிலோ வரை (99–154 பவுண்டு) எடையுள்ளதாக இருக்கும். பெண் நாய்களின் உயரம் 67–70 செ.மீ (26–28 அங்குலம்) வரையும், ஆண் நாய்கள் 72–75 செ.மீ (28–30 அங்குலம்) உயரம் கொண்டிருக்கும். 2020ஆம் ஆண்டில் இதன் ஆயுட்காலம் 10–11 ஆண்டுகள் என அறிவிக்கப்பட்டது.
# காகேசியன் செப்பர்டு நாய்

## பயன்பாடு

முன்னர் காக்கேசியன் செப்பர்டு நாய்களை காவல் நாய்களாகவும், கரடி வேட்டை நாய்களாகவும் பணியாற்றியது. தற்போது இந்நாய்கள் உருசியாவில் சிறைக் காவல் நாய்களாக வேலை செய்கிறது.
# காகேசியன் செப்பர்டு நாய்

## கட்டுப்பாடுகள்

காக்கேசியன் செப்பர்டு இன நாய்களை டென்மார்க்கில் தடைசெய்யப்பட்டுள்ளது.மேலும் உருசியாவில் கட்டுப்பாடுகளுக்கு உட்பட்டது.
# காகேசியன் செப்பர்டு நாய்

## இதனையும் காண்க

- ஜெர்மானிய மேய்ப்பன் நாய்
# தெற்கு உருசியா

மற்றும் உருசிய வடக்கு காக்கேசியன் நடுவண் மாவட்டங்களின் அமைவிடம்]]  
**தெற்கு உருசியா** (*Southern Russia*) என்பதை பேச்சு வழக்கில் ஐரோப்பிய உருசியாவின் தெற்குப் பகுதி என்றும் அழைப்பர். காக்கேசியா பிரதேசத்தில் அமைந்த தெற்கு உருசியாவில் உருசிய தெற்கு நடுவண் மாவட்டம் மற்றும் உருசிய வடக்கு காகசியன் நடுவண் மாவட்டம் அமைந்துள்ளது. தெற்கு உருசியாவில் பெரும்பான்மையாக கோசாக் மக்கள் வாழ்கின்றனர். காகேசியன் செப்பர்டு நாய்கள் தெற்கு உருசியாவில் மேய்ச்சல் கால்நடைகளுக்குப் பாதுகாப்பு அளிக்க வளர்க்கப்பட்டது.
# வைபவ் சூர்யவன்சி

**வைபவ் சூர்யவன்சி** (பிறப்பு 27 மார்ச் 2011) பீகார், ராஜஸ்தான் ராயல்சு அணிக்காக விளையாடும் ஓர் இந்தியத் துடுப்பாட்ட வீரர் ஆவார். இடது கை மட்டையாளரான இவர், 2024-ஆம் ஆண்டு தனது 12 வயதில் ரஞ்சிக் கோப்பையில் பீகார் அணிக்காக முதல் தரப் போட்டிகளில் அறிமுகமானார். அதே ஆண்டின் பிற்பகுதியில், இந்தியன் பிரீமியர் லீக் ஒப்பந்தத்தில் கையெழுத்திட்ட இளைய வீரர் ஆனார். 13 வயதில் ராஜஸ்தான் ராயல்சில் சேர்ந்தார். பட்டியல் அ துடுப்பாட்டப் போட்டியில் விளையாடிய இளம் வயது வீரரானார்.
# வைபவ் சூர்யவன்சி

## ஆரம்ப கால வாழ்க்கை

வைபவ் சூரியவன்சி மார்ச் 27, 2011-இல் இந்தியாவின் பீகார் மாநிலம், சமஸ்திபூர் மாவட்டத்தில் உள்ள தாஜ்பூரில் பிறந்தார். ஒன்பது வயதிலேயே துடுப்பாட்டம் விளையாடத் தொடங்கினார். துவக்க காலங்களில் தனது தந்தையிடம் பயிற்சி பெற்றார்.
# வைபவ் சூர்யவன்சி

## உள்ளூர்ப் போட்டிகள்

வைபவ் சூர்யவன்சி 12 வயது சிறுவராக பீகாரின் 19 வயதுக்குட்பட்ட அணிக்காக வினூ மன்கட் கோப்பையில் விளையாடினார். சனவரி 2024-இல், மும்பைக்கு எதிரான போட்டியில் பீகார் அணிக்காக தனது முதல் தரப் போட்டியில் அறிமுகமானார். இதன் மூலம், பீகார் அணிக்காக ரஞ்சிக் கோப்பையில் விளையாடிய இரண்டாவது இளம் வயது வீரர் வீரர் என்ற பெருமையையும், ஒட்டுமொத்தமாக நான்காவது இளைய வீரர் என்ற பெருமையையும் பெற்றார். யுவராஜ் சிங்கின் (15 ஆண்டுகள் 57 நாட்கள்) சாதனையை முறியடித்தார். அலிமுத்தீன் என்பவர், 1942-43 ஆண்டில் ராஜ்புதனாவுக்காக 12 ஆண்டுகள் 73 நாட்கள் வயதில் அறிமுகமான இளம் வயது வீரர் எனும் சாதனையினைத் தக்க வைத்துள்ளார்.  
வைபவ் சூர்யவன்சி 2025 ஏப்ரல் 19-இல் தனது 14-ஆம் வயதில் அறிமுகமானர். ராஜஸ்தான் ராயல்ஸ் அணிக்காக டெல்லி கேபிடல்ஸ் அணிக்கு எதிராக அறிமுகமானார். 2008 ஆம் ஆண்டில் ஐபிஎல்லின் முதல் போட்டி தொடங்கப்பட்ட பின்னர் பிறந்த முதல் ஐபிஎல் வீரர் இவர் என்பது குறிப்பிடத்தக்கது. தனது முதல் ஐபிஎல் போட்டியில், முதல் பந்தில் ஆறு ஓட்டங்கள் உட்பட 20 பந்துகளில் 34 ரன்கள் எடுத்தார்.  
28 ஏப்ரல் 2025 -இல், சூர்யவன்சி ஐபிஎல் வரலாற்றில் நூறு ஓட்டங்கள் அடித்த இளைய வீரர் ஆனார். குஜராத் டைட்டன்சுக்கு எதிரான போட்டியில் 14 வயது 32 நாட்களில் இந்தச் சாதனையை நிகழ்த்தினார்.
# வைபவ் சூர்யவன்சி

## வயதுச் சிக்கல்

சூரியவன்சியின் முறையான பிறந்த தேதியின் நம்பகத்தன்மை குறித்து சந்தேகங்கள் எழுப்பப்பட்டுள்ளன. 2023-ஆம் ஆண்டு ஒரு நேர்காணலில், சூர்யவன்சி தனது 14-ஆவது பிறந்தநாள் செப்டம்பர் 27, 2023 எனக் குறிப்பிட்டிருந்தார். இது இவரின் முறையான வயதை விட சுமார் ஒன்றரை வயது மூத்தவர் என்பதைக் குறிக்கிறது.
# கோபால்ட்(II) சல்பேட்டு

**கோபால்ட்(II) சல்பேட்டு** (*Cobalt(II) sulfate*) என்பது CoSO<sub>4</sub>(H<sub>2</sub>O)<sub>x</sub> என்ற பொது மூலக்கூற்று வாய்ப்பாட்டு கட்டமைப்பைக் கொண்டிருக்கும் எந்தவொரு கோபால்ட்டு சேர்மத்தையும் குறிக்கும். பொதுவாக கோபால்ட் சல்பேட்டு என்பது முறையே ஆறு அல்லது ஏழுநீரேற்று CoSO<sub>4</sub>.6H<sub>2</sub>O அல்லது CoSO<sub>4</sub>.7H<sub>2</sub>O சேர்மத்தைக் குறிக்கிறது. ஏழுநீரேற்று சேர்மம் நீரிலும் மெத்தனாலிலும் கரையக்கூடிய ஒரு சிவப்பு நிற திடப்பொருளாகும். கோபால்ட்(II) ஒற்றைப்படை எண்ணிக்கையிலான எலக்ட்ரான்களைக் கொண்டிருப்பதால், இதன் உப்புகள் பாரா காந்தத்தன்மை கொண்டவையாக உள்ளன.
# கோபால்ட்(II) சல்பேட்டு

## தயாரிப்பு

உலோக கோபால்ட், இதன் ஆக்சைடு, ஐதராக்சைடு அல்லது கார்பனேட்டு ஆகியவற்றை நீரிய கந்தக அமிலத்துடன் சேர்த்து வினைபுரியச் செய்து தயாரிக்கலாம்: ஒற்றைநூரேற்று ஏழுநீரேற்று எக்சு-கதிர் படிகவியலால் வகைப்படுத்தப்பட்டுள்ளது. இது [Co(H<sub>2</sub>O)<sub>6</sub>]<sup>2+</sup> எண்முகி மற்றும் படிகமயமாக்கல் நீர் ஆகியவற்றைக் கொண்டுள்ளது.  
நீரேற்றப்பட்ட கோபால்ட்(II) சல்பேட்டு நிறமிகளைத் தயாரிப்பதிலும், பிற கோபால்ட் உப்புகள் தயாரிப்பதிலும் பயன்படுத்தப்படுகிறது. கோபால்ட் நிறமி பீங்கான்கள் மற்றும் கண்ணாடிகளில் பயன்படுத்தப்படுகிறது. கோபால்ட்(II) சல்பேட்டு சேமிப்பு மின்கலன்கள் மற்றும் மின்முலாம் பூசுதல் குளியல், புலப்படாத மைகள் மற்றும் மண் மற்றும் விலங்கு தீவனங்களில் ஒரு சேர்க்கைப் பொருளாகப் பயன்படுத்தப்படுகிறது. இந்த நோக்கங்களுக்காக, கோபால்ட் ஆக்சைடை கந்தக அமிலத்துடன் சேர்த்து சூடுபடுத்துவதன் மூலம் கோபால்ட் சல்பேட்டு தயாரிக்கப்படுகிறது.
# கோபால்ட்(II) சல்பேட்டு

## பயன்கள்

கோபால்ட் சல்பேட்டுகள் அதன் தாதுக்களிலிருந்து கோபால்ட்டைப் பிரித்தெடுப்பதில் முக்கியமான இடைநிலைப் பொருட்களாகும். இதனால், நொறுக்கப்பட்ட, பகுதியளவு சுத்திகரிக்கப்பட்ட தாதுக்கள் கந்தக அமிலத்துடன் சேர்த்து சூடாக்கப்பட்டு கோபால்ட் சல்பேட் கொண்ட சிவப்பு நிறக் கரைசல்கள் கிடைக்கின்றன.
# கோபால்ட்(II) சல்பேட்டு

## இயற்கைத் தோற்றம்

அரிதாக, கோபால்ட்(II) சல்பேட்டு சில படிக நீரேற்றுத் தாதுக்களின் வடிவத்தில் காணப்படுகிறது. முதன்மை Co தாதுக்கள் (சுகட்டுருடைட்டு அல்லது கோபால்டைட்டு போன்றவை) கொண்ட ஆக்சிசனேற்ற மண்டலங்களில் தோன்றுகிறது. பைபியரைட்டு (ஏழுநீரேற்று), மூர்ரவுசைட்டு (Co,Ni,Mn)SO<sub>4</sub>.6H<sub>2</sub>O,
# கோபால்ட்(II) சல்பேட்டு

## உடல்நல விளைவுகள்

பாலூட்டிகளுக்கு கோபால்ட் ஓர் அத்தியாவசிய கனிமமாகும். ஆனால் ஒரு நாளைக்கு சில மைக்ரோகிராம்களுக்கு மேல் இருந்தால் தீங்கு விளைவிக்கும். கோபால்ட் சேர்மங்களால் அரிதாகவே நச்சுத்தன்மை ஏற்பட்டாலும், அவற்றின் நாள்பட்ட உட்கொள்ளல் ஆபத்தான அளவை விட மிகக் குறைந்த அளவுகளில் கடுமையான உடல்நலப் பிரச்சினைகளை ஏற்படுத்துகிறது. 1965 ஆம் ஆண்டில், கனடாவில் பீர் நுரையை நிலைப்படுத்த ஒரு கோபால்ட் சேர்மம் சேர்க்கப்பட்டது. நச்சுத்தன்மையால் தூண்டப்பட்ட இதயத்தசை நோயின் ஒரு விசித்திரமான வடிவத்திற்கு வழிவகுத்தது. இது பீர் குடிப்பவர்களின் இதயத்தசை நோய் என்று அறியப்பட்டது.  
மேலும், கோபால்ட்(II) சல்பேட்டு புற்றுநோயை உண்டாக்குவதாக சந்தேகிக்கப்படுகிறது.
# இரியா மசூம்தார் சிங்கால்

**இரியா மசூம்தார் சிங்கால்** (பிறப்பு 1982) ஒரு முறை பயன்படுத்தும் மக்கும் தன்மை கொண்ட பொருட்களை உருவாக்கும் ஓர் இந்தியத் தொழில் முனைவோர் ஆவார். இவர் நாரி சக்தி புரஸ்கார் விருது பெற்றுள்ளார்.
# இரியா மசூம்தார் சிங்கால்

## வாழ்க்கை

இரியா 1982 ஆம் ஆண்டு மும்பையில் பிறந்தார். பிரிஸ்டல் பல்கலைக்கழகம், ஆக்சுபோர்டு பல்கலைக்கழகம், போன்ற பல்கலைக்கழகங்களில் கல்வி பயின்றார். இலண்டன், துபாயில் சிறுது காலம் தங்கியிருந்த இவர், பின்னர் 2009 இல் இந்தியா திரும்பி பைசர் மருந்து நிறுவனத்தின் இலண்டன் அலுவலகத்தில் விற்பனையாளராகப் பணிபுரிந்தார். மறுசுழற்சி செய்யாது நெகிழிகள் அப்புறப்படுத்தப்படுவதைக் கண்டு வியந்த இரியா மே 2009 இல், இந்தியாவில் மக்கும் பொருட்களை உருவாக்க $1 மில்லியன் முதலீட்டுடன் *ஈகோவேர் சொயூஷன்ஸ்* என்ற ஒரு நிறுவனத்தைத் தொடங்கினார்.  
இரியா, 20 ஊழியர்களைத் தனது நிறுவனத்தில் பணிக்கு சேர்த்துக் கொண்டு தனது தயாரிப்புகளை சந்தைப்படுத்த முயன்றார். ஆனால் இவருக்கு போதிய வரவேற்பு கிடைக்கவில்லை.  
இவரது நிறுவனம் சமையல் கருவி, தட்டுகள் போன்ற ஒருமுறை பயன்படுத்தும் பொருட்களை உருவாக்குகிறது. அவை தானியத் தொழிலில் இருந்து வெளியேறும் கழிவுகளிலிருந்து தயாரிக்கப்படுகின்றன. இந்திய ரயில்வே இவரது முக்கியமான வாடிக்கையாளர்களில் ஒன்றாகும்.  
2019 ஆம் ஆண்டில் இந்தியாவில் "நிலையான உணவுப் பொட்டலம் தயாரிக்கும் துறையில் முன்னோடியாக இருந்ததற்காக" இவருக்கு நாரி சக்தி விருது வழங்கப்பட்டது. இந்த விருதை இந்தியக் குடியரசுத் தலைவர் ராம் நாத் கோவிந்த் புது தில்லியில் உள்ள குடியரசுத் தலைவர் இல்லத்தில் வழங்கினார்.
# இரியா மசூம்தார் சிங்கால்

## விருதுகள் மற்றும் கௌரவங்கள்

- நாரி சக்தி விருது
- இந்திய தொழில்துறை கூட்டமைப்பின் பெண்கள் அதிகாரமளித்தல் மற்றும் சுத்தமான காற்றுக்கான தேசிய குழுவின் உறுப்பினர்.
# பெல்டங்கா சட்டமன்றத் தொகுதி

**பெல்டங்கா சட்டமன்றத் தொகுதி** (Beldanga Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. பெல்டங்கா, பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பெல்டங்கா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | திமிர் பரன் பதூரி | rowspan =3 | புரட்சிகர சோசலிசக் கட்சி |
| 1972 |  |  |  |
| 1977 |  |  |  |
| 1982 | நூருல் இசுலாம் சவுத்ரி | rowspan =3 | இந்திய தேசிய காங்கிரசு |
| 1987 |  |  |  |
| 1991 |  |  |  |
| 1996 | திமிர் பரன் பதூரி | புரட்சிகர சோசலிசக் கட்சி |  |
| 2001 | கோலம் கிப்ரியா மியா | இந்திய தேசிய காங்கிரசு |  |
| 2006 | ரெபதுல்லா முகம்மது | புரட்சிகர சோசலிசக் கட்சி |  |
| 2011 | சபியுசுமான் சேக் | rowspan =2 | இந்திய தேசிய காங்கிரசு |
| 2016 |  |  |  |
| 2021 | அசுனுசுமான் (அலையிசுசலாம்) | அகில இந்திய திரிணாமுல் காங்கிரசு | } |
# கோபால்ட்(II) பெர்குளோரேட்டு

**கோபால்ட்(II) பெர்குளோரேட்டு** (*Cobalt(II) perchlorate*) என்பது Co(ClO<sub>4</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Co(ClO<sub>4</sub>)<sub>2</sub>·nH<sub>2</sub>O (n = 0,6) என்ற பொது வாய்ப்பாட்டாலும் கோபால்ட்(II) பெர்குளோரேட்டை அடையாளப்படுத்தலாம். கோபால்ட்(II) பெர்குளோரேட்டின் இரண்டு வடிவங்களான இளஞ்சிவப்பு நீரிலியும் சிவப்பு அறுநீரேற்றும் நீர் உறிஞ்சும் திடப்பொருட்களாகும்.
# கோபால்ட்(II) பெர்குளோரேட்டு

## தயாரிப்பு

கோபால்ட்(II) பெர்குளோரேட்டு அறுநீரேற்றை, கோபால்ட்டு உலோகம் அல்லது கோபால்ட்(II) கார்பனேட்டை பெர்குளோரிக் அமிலத்துடன் சேர்த்து வினைபுரியச் செய்து தொடர்ந்து கரைசலை ஆவியாக்குவதன் மூலம் தயாரிக்கலாம்.  
:CoCO<sub>3</sub> + 2 HClO<sub>4</sub> → Co(ClO<sub>4</sub>)<sub>2</sub> + H<sub>2</sub>O + CO<sub>2</sub>  
அறுநீரேற்றை வெப்பப்படுத்துவதன் மூலம் நீரற்ற வடிவத்தை உருவாக்க முடியாது. ஏனெனில் அது 170 °செல்சியசு வெப்பநிலையில் கோபால்ட்(II,III) ஆக்சைடாக சிதைவடைகிறது. அதற்கு பதிலாக, டைகுளோரின் எக்சாக்சைடுடன் கோபால்ட்(II) குளோரைடு சேர்மத்தைச் சேர்த்து வினைபுரியச் செய்து தொடர்ந்து 75 °செல்சியசு வெப்பநிலையில் வெற்றிடத்தில் சூடுபடுத்தினால் நீரற்ற கோபால்ட்(II) பெர்குளோரேட்டை தயாரிக்கலாம்.
# கோபால்ட்(II) பெர்குளோரேட்டு

## கட்டமைப்பு

நீரற்ற வடிவம் எண்முக Co(ClO<sub>4</sub>)<sub>6</sub> மையங்களைக் கொண்டுள்ளது. இகட்டமைப்பில் முப்பல் பெர்குளோரேட்டு ஈந்தணைவிகள் உள்ளன. மறுபுறம், நேர்ச்சாய்சதுர அறுநீரேற்று தனிமைப்படுத்தப்பட்ட [Co(H<sub>2</sub>O)<sub>6</sub>]<sup>2+</sup> எண்முகிகள் மற்றும் a = 7.76 Å, b = 13.44 Å மற்றும் c = 5.20 Å என்ற அணிக்கோவை அளவுருக்கள் கொண்ட பெர்குளோரேட்டு எதிர்மின் அயனிகளைக் கொண்டுள்ளது. அறுநீரேற்று குறைந்த வெப்பநிலையில் கட்ட மாற்றங்களுக்கு உட்படுகிறது.
# தமிழ்விக்கி (கலைக்களஞ்சியம்)

**தமிழ்விக்கி** என்பது விஷ்ணுபுரம் வாசகர் வட்டம் நடத்தும் ஒரு தகவல் களஞ்சியத் தளமாகும். எழுத்தாளர் ஜெயமோகன் 2022 ஆம் ஆண்டு மே மாதம் இத்தளத்தைத் தொடங்கினார். இத்தளத்தில் தமிழ் இலக்கியம், கலை, பண்பாடு ஆகிய துறைகளில் கலைக்களஞ்சியக் கட்டுரைகள் உருவாக்கப்படுகின்றன. இதன் ஆசிரியராக வரலாற்று ஆய்வாளர் அ. கா. பெருமாள் பொறுப்பு வகிக்கிறார். சி. மௌனகுரு, நாஞ்சில் நாடன், சோ. தர்மன், ஆ.ரா. சிவக்குமாரன், மா.சுப்பிரமணியம், தெ.வே.ஜெகதீசன், ப.சரவணன், ஜெயமோகன், சுனில் கிருஷ்ணன், சுசித்ரா ஆகியோர் ஆசிரியர் குழு உறுப்பினர்களாக உள்ளனர்.
# தமிழ்விக்கி (கலைக்களஞ்சியம்)

## தமிழ் விக்கி- தூரன் விருது

பண்பாடு, இலக்கியம் ஆகிய களங்களில் பங்காற்றுபவர்களுக்கு இத்தளத்தின் சார்பில் ஆண்டுதோறும் *தமிழ் விக்கி தூரன்* என்ற பெயரில் விருது வழங்கப்படுகிறது.
1. கரசூர் பத்மபாரதி (2022)
1. மு. இளங்கோவன் (2023)
1. மோ.கோ. கோவைமணி (2024)
# எல். ஆர். சிவராமே கவுடா

**எல். ஆர். சிவராமே கவுடா** (*L. R. Shivarame Gowda*) (பிறப்பு 1 சூன் 1956) என்பவர் ஓர் இந்திய அரசியல்வாதியும் கருநாடக சுதந்திரப் பள்ளிகள் நிர்வாகக் கூட்டமைப்பின் தலைவரும் ஆவார். 2018 நவம்பர் 6 இல், மாண்டியா நாடாளுமன்றத் தொகுதியில் இருந்து நாடாளுமன்ற உறுப்பினராகத் தேர்ந்தெடுக்கப்பட்டார். ஏப்ரல் 2023 இல், இவர் பாரதிய ஜனதா கட்சியில் சேர்ந்தார். இருப்பினும், பிப்ரவரி 16,2025 இல் மீண்டும் இந்திய தேசிய காங்கிரசில் சேர்ந்தார்.
# எல். ஆர். சிவராமே கவுடா

## தனிப்பட்ட வாழ்க்கை

இவர் நாகமங்கள மாண்டியா மாவட்டத்தின் லாலநகேரேயில் படேல் எல். ராமேகவுடா லட்சுமம்மாவுக்கு பிறந்தார். சிவராமெ கவுடா சுதா எஸ். கவுடாவை மணந்தார், இத்தம்பதியினருக்கு ஒரு மகனும் மகளும் உள்ளனர்.
# எல். ஆர். சிவராமே கவுடா

## அரசியல் வாழ்க்கை

1978 ஆம் ஆண்டில், இவர் TAPS உறுப்பினராகச் சேர்ந்தார். 1984 ஆம் ஆண்டில், இவர் நாகமங்கள தொகுதியில் சுயேட்சை வேட்பாளராகப் போட்டியிட்டார். கருநாடக மாநில கயிறு மேம்பாட்டுக் கழகத்தின் தலைவராகவும் பணியாற்றினார்.
# எல். ஆர். சிவராமே கவுடா

## அரசியல் வாழ்க்கை

### வகித்த பதவிகள்

1980 முதல் 1983 வரை, கருநாடக காங்கிரஸ் இளைஞர் பிரிவின் பொருளாளராகப் பணியாற்றினார். 1983 முதல் 1987 வரை, இவர் செயலாளர் பதவியை வகித்தார், பின்னர் கருநாடக காங்கிரஸ் இளைஞர் பிரிவின் தலைவரானார். 1987 ஆம் ஆண்டில், பிந்திகனவில் தொகுதியை பிரதிநிதித்துவப்படுத்தும் மாவட்ட ஊராட்சி உறுப்பினராகத் தேர்ந்தெடுக்கப்பட்டார்.  
1989 ஆம் ஆண்டில், இவர் நாகமங்கள தொகுதியில் இருந்து சுயேட்சை வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். 1994 ஆம் ஆண்டுத் தேர்தலில் அதே தொகுதியில் இருந்து சுயேட்சை வேட்பாளராக இரண்டாவது முறையாக வெற்றி பெற்றார்.  
2000 ஆம் ஆண்டில், நாகமங்கள தொகுதியில் இருந்து சட்டமன்றத் தேர்தலில் பங்கேற்றார். 2000 முதல் 2004 வரை மாண்டியா மாவட்ட காங்கிரசின் தலைவராகப் பணியாற்றினார்.
# பகரம்பூர் சட்டமன்றத் தொகுதி

**பகரம்பூர் சட்டமன்றத் தொகுதி** (Baharampur Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது முர்சிதாபாத் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# பகரம்பூர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 2011 | மனோஜ் சக்ரவர்த்தி | rowspan =2 | இந்திய தேசிய காங்கிரசு |
| 2016 |  |  |  |
| 2021 | சுப்ரதா மைத்ரா (காஞ்சன்) | பாரதிய ஜனதா கட்சி |  |
# பாக்தலா கலன்

**பாக்தலா கலன்** (*Bhagthala Kalan*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# பாக்தலா கலன்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக்தலா கலன் கிராமத்தின் மக்கள்தொகை 1478 ஆகும். இம்மக்கள் தொகையில் 765 ஆண்களும் 713 பெண்களும் இருந்தனர். மொத்தமாக இங்கு 277 குடும்பங்கள் வசித்தன. பாக்தலா கலன் கிராமத்தின் அஞ்சல் குறியீட்டு எண் 151213 ஆகும். கிராமம் 747 எக்டேர் பரப்பளவில் பரந்து விரிந்துள்ளது.  
பாக்தலா கலன் கிராமத்தில் 0-6 வயதுடைய குழந்தைகள் 155 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 10.49% ஆகும். மேலும் இக்கிராமத்தின் சராசரி பாலின விகிதம் 932 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக்தலா கலன் குழந்தை பாலின விகிதம் 649 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
பாக்தலா கலன் கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 70.22% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 74.07% ஆகவும், பெண்களின் கல்வியறிவு விகிதம் 66.26% ஆகவும் இருந்தது.
# பாக் சிங்வாலா

**பாக் சிங்வாலா** (*Bhag Singh wala*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# பாக் சிங்வாலா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பாக் சிங்வாலா கிராமத்தின் மக்கள்தொகை 1025 ஆகும். இம்மக்கள் தொகையில் 517 ஆண்களும் 508 பெண்களும் இருந்தனர். மொத்தமாக இங்கு 214 குடும்பங்கள் வசித்தன. பாக் சிங்வாலா கிராமத்தின் அஞ்சல் குறியீட்டு எண் 151212 ஆகும்.  
பாக் சிங்வாலா கிராமத்தில் 0-6 வயதுடைய குழந்தைகள் 119 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.61% ஆகும். மேலும் இக்கிராமத்தின் சராசரி பாலின விகிதம் 983 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பாக் சிங்வாலா குழந்தை பாலின விகிதம் 831 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
பாக் சிங்வாலா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 60.71% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 63.94% ஆகவும், பெண்களின் கல்வியறிவு விகிதம் 57.49% ஆகவும் இருந்தது.
# பெகுவாலா

**பெகுவாலா** (*Beguwala*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# பெகுவாலா

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி பெகுவாலா கிராமத்தின் மக்கள்தொகை 1469 ஆகும். இம்மக்கள் தொகையில் 745 ஆண்களும் 724 பெண்களும் இருந்தனர். மொத்தமாக இங்கு 311 குடும்பங்கள் வசித்தன. பெகுவாலா கிராமத்தின் அஞ்சல் குறியீட்டு எண் 151203 ஆகும்.  
பெகுவாலா கிராமத்தில் 0-6 வயதுடைய குழந்தைகள் 231 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 15.72% ஆகும். மேலும் இக்கிராமத்தின் சராசரி பாலின விகிதம் 972 ஆகும். இச்சதவீதம் பஞ்சாப் மாநில சராசரியான 895 என்பதைவிட அதிகமாகும். மக்கள் தொகை கணக்கெடுப்பின்படி பெகுவாலா கிராமத்தின் குழந்தை பாலின விகிதம் 878 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
பெகுவாலா கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 50.57% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 57.23% ஆகவும், பெண்களின் கல்வியறிவு விகிதம் 43.83% ஆகவும் இருந்தது.
# அரிகரபாரா சட்டமன்றத் தொகுதி

**அரிகரபாரா சட்டமன்றத் தொகுதி** (Hariharpara Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது முர்சிதாபாத் மக்களவைத் தொகுதிக்கு உட்பட்ட ஒரு சட்டமன்றத் தொகுதியாகும்.
# அரிகரபாரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | உறுப்பினர் | கட்சி |  |
| --- | --- | --- | --- |
| 1971 | அப்தாபுதீன் அகமது | இந்திய தேசிய காங்கிரசு</br> |  |
| 1972 | அபு ரைகான் பிசுவாசு | இந்திய சோசலிச ஒற்றுமை மையம் (கம்யூனிஸ்ட்) |  |
| 1977 | சேக் இமாசுதீன் | rowspan =2 | இந்திய தேசிய காங்கிரசு</br> |
| 1982 |  |  |  |
| 1987 | மொசம்மல் அக் | rowspan =3 | இந்தியப் பொதுவுடமைக் கட்சி (மார்க்சிஸ்ட்)</br> |
| 1991 |  |  |  |
| 1996 |  |  |  |
| 2001 | நியாமோத் சேக் | சுயேச்சை |  |
| 2006 | இன்சார் அலி பிசுவாசு | rowspan =2 | இந்தியப் பொதுவுடமைக் கட்சி (மார்க்சிஸ்ட்)</br> |
| 2011 |  |  |  |
| 2016 | நியாமோத் சேக் | rowspan =2 | அகில இந்திய திரிணாமுல் காங்கிரசு |
| 2021 | } |  |  |
# மச்சாக்கி கலன்

**மச்சாக்கி கலன்** (*Machaki Kalan*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும்.
# மச்சாக்கி கலன்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி மச்சாக்கி கலன் கிராமத்தின் மக்கள்தொகை 3491 ஆகும். இம்மக்கள் தொகையில் 1868 ஆண்களும் 1623 பெண்களும் இருந்தனர். மொத்தமாக இங்கு 635 குடும்பங்கள் வசித்தன. மச்சாக்கி கலன் கிராமத்தின் அஞ்சல் குறியீட்டு எண் 151212 ஆகும்.  
மச்சாக்கி கலன் கிராமத்தில் 0-6 வயதுடைய குழந்தைகள் 411 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 11.77% ஆகும். மேலும் இக்கிராமத்தின் சராசரி பாலின விகிதம் 869 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி மச்சாக்கி கலன் கிராமத்தின் குழந்தை பாலின விகிதம் 843 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
மச்சாக்கி கலன் கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 64.25% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 70.40% ஆகவும், பெண்களின் கல்வியறிவு விகிதம் 57.21% ஆகவும் இருந்தது.
# அரேயன்வாலா கலன்

**அரேயன்வாலா கலன்** (*Arayianwala Kalan*) இந்தியாவின் பஞ்சாப் மாநிலத்தில் அமைந்துள்ள பரித்கோட் மாவட்டத்தில் உள்ள ஒரு கிராமம் ஆகும். பரித்கோட்டு நகரத்திலிருந்து 8 கி.மீ தொலைவில் அரேயன்வாலா கலன் கிராமம் அமைந்துள்ளது.
# அரேயன்வாலா கலன்

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகைக் கணக்கெடுப்பின் படி அரேயன்வாலா கலன் கிராமத்தின் மக்கள்தொகை 6051 ஆகும். இம்மக்கள் தொகையில் 3165 ஆண்களும் 2886 பெண்களும் இருந்தனர். மொத்தமாக இக்கிராமத்தில் 1113 குடும்பங்கள் வசித்தன. அரேயன்வாலா கலன் கிராமம் 2221 எக்டேர் பரப்பளவுக்கு பரந்து விரிந்து இருந்தது.  
அரேயன்வாலா கலன் கிராமத்தில் 0-6 வயதுடைய குழந்தைகள் 833 பேர் இருந்தனர். இந்த எண்ணிக்கை கிராமத்தின் மொத்த மக்கள் தொகையில் 13.77% ஆகும். மேலும் இக்கிராமத்தின் சராசரி பாலின விகிதம் 912 ஆகும். இச்சதவீதம் பஞ்சாப் மாநில சராசரியான 895 என்பதைவிட குறைவாகும். மக்கள் தொகை கணக்கெடுப்பின்படி அரேயன்வாலா கலன் கிராமத்தின் குழந்தை பாலின விகிதம் 889 ஆகும். இவ்விகிதம் பஞ்சாப் மாநில சராசரியான 846 என்பதை விட குறைவாகும்.  
அரேயன்வாலா கலன் கிராமத்தில் கல்வியறிவு விகிதம் குறைவாக உள்ளது. 2011 ஆம் ஆண்டில், இக்கிராமத்தின் கல்வியறிவு விகிதம் 59.01% ஆக இருந்தது. பஞ்சாபின் கல்வியறிவு விகிதம் 75.84% ஆகும். இதில் ஆண்களின் கல்வியறிவு விகிதம் 64.50% ஆகவும், பெண்களின் கல்வியறிவு விகிதம் 53.01% ஆகவும் இருந்தது.
# நவ்தா சட்டமன்றத் தொகுதி

**நவடா சட்டமன்றத் தொகுதி** (Naoda Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது முர்சிதாபாத் மாவட்டத்தில் அமைந்துள்ளது. இது பகரம்பூர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.